राष्ट्रपति ने कहा कि भारतीय सेना की सबसे पुरानी रेजीमेंटों में से एक मद्रास रेजीमेंट के शौर्य और वीरता की एक समृद्ध परंपरा है और इसने अपनी स्थापना से ही राष्ट्र की विशिष्ट सेवा की है। इसके कार्मिकों ने सदैव उत्कृष्टता के सर्वोच्च मानदंड स्थापित किए हैं जिसका दूसरों द्वारा अनुकरण किया जाना चाहिए। थंबियों द्वारा भारतीय धरती और विदेश दोनों में प्रदर्शित गौरव, साहस, बलिदान और समर्पण इसका साक्षी रहा है। उन्होंने कहा कि आज वे नया दायित्व प्राप्त करने जा रहे हैं और उन्हें विश्वास है कि वे अपनी रेजीमेंट तथा भारतीय सेना की सर्वोत्तम परंपरा को कायम रखने का प्रयास करेंगे।